দ্বিতীয় ম্যাক্স গ্রুপ কাপ গলফ টুর্নামেন্ট অনুষ্ঠিত
আর্মি গলফ ক্লাবে তিন দিনব্যাপি “দ্বিতীয় ম্যাক্স গ্রুপ কাপ গলফ টুর্নামেন্ট ২০১৯” অনুষ্ঠিত হয়েছে। শনিবার সকালে আর্মি গলফ ক্লাব মাঠে টুর্নামেন্টের আনুষ্ঠানিক উদ্বোধন করেন বাংলাদেশ সেনাবাহিনীর কোয়ার্টার মাস্টার জেনারেল লেফটেন্যান্ট জেনারেল মো. সামছুল হক। 







একই দিন রাত সাড়ে ৯টায় আর্মি গলফ ক্লাবের গলফ গার্ডেনে টুর্নামেন্টের পুরস্কার বিতরণ অনুষ্ঠিত হয়। এতে প্রধান অতিথি হিসেবে উপস্থিত ছিলেন, বাংলাদেশ সেনাবাহিনীর কোয়ার্টার মাস্টার জেনারেল  লে. জেনারেল মো. সামসুলহক, ওএসপি, পিএসসি। 





অতিথি হিসেবে উপস্থিত ছিলেন আর্মি গলফ ক্লাবের প্রেসিডেন্ট মেজর জেনারেল এস এম শফিউদ্দিন আহমেদ, ম্যাক্স গ্রুপের চেয়ারম্যান ইঞ্জিনিয়ার গোলাম মোহাম্মদ আলমগীর, নির্বাহী পরিচালক কাজি ইয়ামিনুর রশিদ তুর্য্য, টুনামেন্ট কমিটির চেয়ারম্যান বিগ্রেডিয়ার জেনারেলর শাহ নূর জিলানী, সদস্য সচিব লেফটেন্যান্ট কর্নেল সৈয়দ মো. রফিকুল ইসলাম, আর্মি গলফ ক্লাবের প্রধান নির্বাহী কর্মকর্তা লেফটেন্যান্ট কর্নেল মো. তোজাম্মেল হক প্রমুখ। 
অ্যামেচার গলফারদের নিয়ে আয়োজিত পাঁচটি ক্যাটাগরীতে টুর্নামেন্টটি অনুষ্ঠিত হয়েছে। বিভাগগুলো হলো- সিনিয়র, জুনিয়র, রেগুলার, লেডিস ও ভ্যাটারান। টুর্নামেন্টে ৬৭৬ জন খেলোয়াড় অংশ গ্রহণ করেছেন। এর মধ্যে বেশ কয়েকজন বিদেশী খেলোয়াড়ও ছিলেন।  
ম্যাক্স গ্রুপের পক্ষ থেকে বিজয়ীদের হাতে পুরস্কার তুলে দেন ম্যাক্স গ্রুপের চেয়ারম্যান ইঞ্জিনিয়ার গোলাম মোহাম্মদ আলমগীর। বিজয়ীদের মধ্যে উইনার হয়েছেন সৈয়দ সামছুল আরেফিন, ভ্যাটারান উইনার ব্রিগেঃ জেনারেল জাহাঙ্গীর কবির (অবঃ), সিনিয়র উইনার গ্রুপ ক্যাপ্টেন নজরুল করিম (অবঃ), লেডি উইনার রিফাত আরা মালিহা ও জুনিয়র উইনার ফাতেমা আফরা নাওয়ার।

আর্মি গলফ ক্লাবে তিন দিনব্যাপি “দ্বিতীয় ম্যাক্স গ্রুপ কাপ গলফ টুর্নামেন্ট ২০১৯” অনুষ্ঠিত হয়েছে। শনিবার সকালে আর্মি গলফ ক্লাব মাঠে টুর্নামেন্টের আনুষ্ঠানিক উদ্বোধন করেন বাংলাদেশ সেনাবাহিনীর কোয়ার্টার মাস্টার জেনারেল লেফটেন্যান্ট জেনারেল মো. সামছুল হক।